GUNKUL รับมอบสัญญาจ้างงาน “กฟภ.” ก่อสร้างระบบจำหน่ายใต้ดิน 22 เควี
GUNKUL รับมอบสัญญาจ้างงาน จาก กฟภ. โครงการก่อสร้างระบบจำหน่ายใต้ดิน 22 เควี ระยะที่ 1 Lot 6 ช่วงถนนอารักษ์ บริเวณแจ่งกู่เฮือง - ถนนศรีภูมิ บริเวณ แจ่งศรีภูมิ จ.เชียงใหม่ มูลค่า 235.60 ล้านบาท
GUNKUL รับมอบสัญญาจ้างงาน "กฟภ." ก่อสร้างระบบจำหน่ายใต้ดิน 22 เควี มูลค่า 236 ล้าน
17 ม.ค. 2566

นายประพันธ์ สีนวล รองผู้ว่าการของการไฟฟ้าส่วนภูมิภาค หรือ กฟภ. ส่งมอบสัญญาโครงการจ้างก่อสร้างระบบจำหน่ายใต้ดิน 22 เควี ตามโครงการพัฒนาระบบไฟฟ้าในเมืองใหญ่ ระยะที่ 1 Lot 6 ช่วง ถนนอารักษ์ บริเวณแจ่งกู่เฮือง – ถนนศรีภูมิ บริเวณ แจ่งศรีภูมิ จังหวัดเชียงใหม่ มูลค่าโครงการ 235.60 ล้านบาท ให้กับนายชัยศิริ วัฒนชาญณรงค์ กรรมการผู้จัดการ  บริษัท กันกุล พาวเวอร์ ดีเวลลอปเม้นท์ จำกัด และบริษัท ฟิวเจอร์ อีเล็คทริคอล คอนโทรล จำกัด เป็นบริษัทย่อยของ บริษัท กันกุลเอ็นจิเนียริ่ง จำกัด (มหาชน) หรือ GUNKUL ซึ่งเป็นโครงการระหว่างกฟภ. กับคอนซอร์เตียม จีพีดี แอนด์ เอฟอีซี  ซึ่งประกอบด้วยบริษัท กันกุล พาวเวอร์ฯ และบริษัท ฟิวเจอร์ อีเล็คทริคอลฯ